turjo4nis/wikipedia-bn-dump-20250701 huggingface dataset:
জোয়ান পিটারসন

জোয়ান পিটারসন (মৃত্যু: ১২ এপ্রিল ১৬৫২, টাইবার্ন) ওয়াপিংয়ের যাদুকরী হিসেবে পরিচিত এবং তিনি ছিলেন একজন ইংরেজ মহিলা যাকে যাদুবিদ্যার জন্য মৃত্যুদণ্ড দেওয়া হয়েছিল।

তিনি লন্ডনের ওয়াপিংয়ে একজন ভেষজবিদ এবং জাদুকরী হিসেবে কাজ করতেন। তিনি একজন সফল ভেষজবিদ ছিলেন এবং ব্যবসায় তাঁর জনপ্রিয়তা ছিল।

তিনি লেডি মেরি পাওয়েলের মৃত্যুর চলমান মামলায় জড়িত ছিলেন। পাওয়েল সন্দেহজনক পরিস্থিতিতে মারা যান এবং তার সম্পত্তি অ্যান লেভিংস্টনকে দিয়ে যান। জোয়ান পিটারসনকে অভিযুক্ত করা হয়েছিল যে তিনি ৮০ বছরের পাওয়েলকে জাদুবিদ্যার মাধ্যমে হত্যা করেছেন। তাঁর বিরুদ্ধে আরও অভিযোগ ছিল যে তিনি বেকার ক্রিস্টোফার উইলসনের গুরুতর মূর্চ্ছার জন্য দায়ী ছিলেন, ক্রিস্টোফার তার কাছে টাকা পেতেন। অ্যান লেভিংস্টন এবং তাঁর তথাকথিত 'জাদুবিদ্যা' কার্যকলাপের বিরুদ্ধে সাক্ষ্য দিতে রাজি হলে তাকে ক্ষমা করার প্রস্তাব দেওয়া হয়েছিল। কিন্তু তিনি লেভিংস্টনের বিরুদ্ধে সাক্ষ্য দিতে অস্বীকার করেছিলেন। তাকে যাদুবিদ্যার জন্য দোষী সাব্যস্ত করা হয় এবং ১২ এপ্রিল ১৬৫২ তারিখে টাইবার্নে ফাঁসি দিয়ে মৃত্যুদণ্ড কার্যকর করা হয়।

তিনি লন্ডন শহরে যাদুবিদ্যার জন্য শেষ মৃত্যুদণ্ডপ্রাপ্ত ব্যক্তিদের মধ্যে একজন ছিলেন। তবে, তিনি লন্ডনে যাদুবিদ্যার জন্য বিচার করা শেষ ব্যক্তি ছিলেন না। ১৬৮২ সালে জেন কেনট এবং ১৬৮৩ সালে জেন ডডসন সম্ভবত শেষ ব্যক্তি ছিলেন, যদিও তাদের উভয়কেই এই অপরাধে নির্দোষ ঘোষণা করা হয়েছিল।

তার মামলাটি প্যাম্পলেট দ্য উইচ অফ ওয়াপিং: দ্য লাইফ অ্যান্ড ডেভিলিশ প্রাকটিসেস অফ জোয়ান পিটারসন, ১৬৫২ এ প্রচারিত হয়েছিল।

তথ্যসূত্র 

১৭শ শতাব্দীর ইংরেজ নারী
১৬৫২-এ মৃত্যু
প্রিয়া মিশ্র

প্রিয়া মিশ্র (জন্ম ৪ জুন ২০০৪) একজন মহিলা ভারতীয় ক্রিকেটার যিনি ভারতের জাতীয় মহিলা ক্রিকেট দলের হয়ে খেলেন। ঘরোয়া ক্রিকেটে তিনি দিল্লির হয়ে খেলেন।

দেশীয় ক্রিকেট জীবন 
মিশ্র দিল্লি মহিলা ক্রিকেট দলের একজন গুরুত্বপূর্ণ সদস্য। ২০২৪ সালের ফেব্রুয়ারিতে উইমেন্স প্রিমিয়ার লিগের নিলামের সময়, গুজরাট জায়ান্টস তাকে ২০ লক্ষ টাকায় দলে অন্তর্ভুক্ত করে; তবে উইমেন্স প্রিমিয়ার লিগের সেই মরসুমে তিনি কোনো ম্যাচ খেলার সুযোগ পাননি।

আন্তর্জাতিক ক্রিকেট জীবন 
২০২৩-২৪ সিনিয়র মহিলা একদিনের ট্রফিতে তিনি দুর্দান্ত ক্রিকেট প্রতিভার প্রদর্শন করেন। একদিনের ক্রিকেট শৃঙ্খলার এই প্রতিস্পর্ধায় প্রিয়া মাত্র আট ম্যাচে ২৩টি উইকেট নিয়ে সিরিজের শীর্ষ উইকেট শিকারী হন। ২০২৪ সালের ১৮ আগস্টে অস্ট্রেলিয়া এ দলের বিপক্ষে একটি অনানুষ্ঠানিক একদিনের ক্রিকেট ম্যাচ (ওয়ান ডে) -এ  তিনি মাত্র ১৪ রান দিয়ে পাঁচ উইকেট নিয়েছিলেন।  এই একই সিরিজের একটি অনানুষ্ঠানিক টেস্টের প্রথম ইনিংসে তিনি ৫৮ রান দিয়ে চার উইকেট সংগ্রহ করেন  তথ্য অনুসারে সকল ইনিংসে মিলিয়ে তিনি মোট ছয়টি উইকেট নিয়েছিলেন।

২০২৪ সালের আগস্টে  আইসিসি মহিলা টি-টোয়েন্টি বিশ্বকাপের জন্য প্রিয়া মিশ্রকে ভারতীয় মহিলা দলে সংরক্ষিত খেলোয়াড় হিসেবে অন্তর্ভুক্ত করা হয়। পরে অক্টোবরে নিউজিল্যান্ডের বিপক্ষে একদিনের ক্রিকেট ম্যাচ শৃঙ্খলার জন্য তিনি জাতীয় দলে প্রথমবার খেলতে সুযোগ পান। ২০২৪ সালের ২৭ অক্টোবর তারিখে সিরিজের দ্বিতীয় ওয়ানডে ক্রিকেট ম্যাচে খেলার মাধ্যমে তিনি একদিনের আন্তর্জাতিক ক্রিকেটে (ওডিআই) পদার্পন করেন।

তথ্যসূত্র 

ভারতের মহিলা একদিনের আন্তর্জাতিক ক্রিকেটার
ভারতীয় মহিলা ক্রিকেটার
উত্তরপ্রদেশের ক্রীড়াবিদ
এলাহাবাদ থেকে আগত ক্রিকেটার
জীবিত ব্যক্তি
২০০৪-এ জন্ম
সাজিদা সুলতান

নবাব বেগম সাজিদা সুলতান আলী খান পতৌদি (৪ আগস্ট ১৯১৫ - ৫ সেপ্টেম্বর ১৯৯৫) ছিলেন ভোপালের নবাব হামিদুল্লাহ খানের কন্যা এবং পতৌদির ৮ম নবাব ইফতিখার আলী খান পতৌদির স্ত্রী এবং বেগম।তিনি ভোপালের ১২তম নবাব বেগম ছিলেন।

জীবনী 

সাজিদা সুলতান ১৯১৫ সালের ৪ আগস্ট ভোপালের ই-সুলতানি প্রাসাদে জন্মগ্রহণ করেন। তিনি ভোপালের শেষ শাসক নবাব হামিদুল্লাহ খান এবং তাঁর স্ত্রী বেগম মাইমুনা সুলতানের কন্যা ছিলেন।  তার এক বড় বোন আবিদা সুলতান এবং এক ছোট বোন রাবিয়া সুলতান। তার দাদী ছিলেন ভোপালের বেগম সুলতান জাহানএবং তার প্রপিতামহী ছিলেন শাহজাহান বেগম। পাকিস্তানি কূটনীতিক শাহরিয়ার খান (তার বোন আবিদার মাধ্যমে) তার ভাগ্নে।

১৯৩৯ সালের ২৩ এপ্রিল, সাজিদা পতৌদির 8তম নবাব নবাব ইফতিখার আলী খানকে বিয়ে করেন।  তাদের তিন কন্যা – সালেহা, সাবিহা এবং কুদসিয়া – এবং এক পুত্র, প্রখ্যাত ক্রিকেটার মনসুর আলী খান পতৌদি ।  পাকিস্তান সেনাবাহিনীর মেজর জেনারেল শের আলী খান পতৌদি ছিলেন বিবাহসূত্রে তার শ্যালক।বলিউড অভিনেতা সাইফ আলী খান এবং সোহা আলী খান, গয়না ডিজাইনার সাবা আলী খান এবং ক্রিকেটার সাদ বিন জং তার নাতি-নাতনি। হিন্দি চলচ্চিত্র জগতের অভিনেত্রী সারা আলি খান তার প্রপৌত্রী।

১৯৫২ সালের ৫ জানুয়ারি, ইফতিখার আলী খানের মৃত্যুর পর মনসুর আলী খান পতৌদির নবম নবাব হিসেবে উত্তরাধিকার লাভ করেন। 

১৯৬০ সালে, তার বাবা নবাব হামিদুল্লাহ খানের মৃত্যুর পর, সাজিদা ভোপালের শাসক হন। তার বড় বোন আবিদা সুলতান পাকিস্তানে চলে যাওয়ায় এবং ফিরে আসতে অনিচ্ছুক থাকায় তিনি এই পদ গ্রহণ করেন। ১৯৬২ সালে তাকে আনুষ্ঠানিকভাবে নবাব বেগম হিসেবে স্বীকৃতি দেওয়া হয়, যা ১৯৬০ সাল থেকেই কার্যকর ছিল।

সাজিদা সুলতান ১৯৯৫ সালের ৫ সেপ্টেম্বর ৮০ বছর বয়সে মৃত্যুবরণ করেন। তার ছেলে মনসুর আলী খান পরবর্তীকালে ভোপালের আউকাফ-ই-শাহীর মুতাওয়াল্লি হন, যা বর্তমানে তার নাতনী সাবা আলী খানের অধীনে রয়েছে।

উত্তরাধিকারী

তথ্যসূত্র 

২০শ শতাব্দীর ভারতীয় ব্যক্তি
২০শ শতাব্দীর ভারতীয় নারী
পশতুন বংশোদ্ভূত ভারতীয় ব্যক্তি
মুসলিম রাজশাসক
২০শ শতাব্দীর ভারতীয় মুসলিম
১৯৯৫-এ মৃত্যু
১৯১৫-এ জন্ম
ফৈজা আহমদ খান

ফৈজা আহমদ খান হলেন মুম্বাইয়ের একজন ভারতীয় তথ্যচিত্র নির্মাতা। তাঁর সবচেয়ে পরিচিত কাজ হল সুপারম্যান অফ মালেগাঁও, এই তথ্যচিত্রটি মালেগাঁওয়ের বাসিন্দাদের চলচ্চিত্র নির্মাণের প্রতি আবেগকে ঘিরে আবর্তিত হয়।

ফৈজা একজন সামাজিক কর্মীও। তিনি দ্য কস্ট অফ কোল চলচ্চিত্রটি পরিচালনা করেছিলেন। ছত্তিশগড়ের কোরবা জেলার কুসমুণ্ডা খনির আশেপাশে বসবাসকারী আদিবাসী সম্প্রদায়ের জীবনযাত্রার উপর ভিত্তি করে এটি নির্মিত, এটি একটি ৩৬০° অপ্রকৃত বাস্তবতার গল্প। তিনি মুম্বাইয়ের গোলিবার বস্তির 'পুনর্উন্নয়নের' বিরুদ্ধে প্রকাশ্যে প্রতিবাদ করেছেন।

শিক্ষা এবং কর্মজীবন 
২০০২ সালে, ফৈজা আহমেদ খান সামাজিক যোগাযোগ মাধ্যমের ওপর একটি পাঠক্রম শেষ করেন এবং তারপর একটি বিজ্ঞাপন সংস্থার প্রোডাকশন নির্বাহী হিসেবে কাজ করেন। তিনি ২০০৪ সালে স্বল্প দৈর্ঘ্যের তথ্যচিত্রের শুটিং শুরু করেন। ২০০৫ সালে, তিনি পরিচালক মনীশ ঝা- এর সাথে আনোয়ার চলচ্চিত্রে সহকারী পরিচালক হিসেবে কাজ করেছিলেন।

সুপারম্যান অফ মালেগাঁও ছিল তাঁর প্রথম পূর্ণদৈর্ঘ্যের তথ্যচিত্র, এটি এখন পর্যন্ত কমপক্ষে ১৫টি পুরস্কার পেয়েছে। ছবিটি নিউ ইয়র্কের আধুনিক শিল্প জাদুঘরে প্রদর্শিত হয়েছে। তবে, ফৈজার জন্য, চলচ্চিত্র জীবনের সবচেয়ে গুরুত্বপূর্ণ মুহূর্ত ছিল নর্মদা নদীর ঘাটে এই তথ্যচিত্রের প্রদর্শনী।

চলচ্চিত্র তালিকা

পরিচালক 

 মালেগাঁওয়ের সুপারম্যান (২০১২)
 হোয়েন অল ল্যাণ্ড ইজ লস্ট, ডু উই ইট কোল? (২০১৬)
 দ্য কস্ট অফ কোল (২০১৭)

সহকারী পরিচালক 

 আনোয়ার (২০০৭)

পুরস্কার

সুপারম্যান অফ মালেগাঁওয়ের জন্য 

 রোমের এশিয়াটিকা ফিল্ম মিডিয়ালে সেরা তথ্যচিত্রের জন্য জুরি পুরস্কার
 পাকিস্তানের কারা ফিল্ম ফেস্টিভ্যালে সেরা তথ্যচিত্রের জন্য জুরি পুরস্কার
 নেপালে ফিল্ম সাউথ এশিয়ায় সেরা আত্মপ্রকাশ চলচ্চিত্র
 সিঙ্গাপুরের এশিয়ান ফেস্টিভ্যাল অফ ফার্স্ট ফিল্মসে সেরা সম্পাদনা, তথ্যচিত্র এবং পরিচালক
 সিঙ্গাপুরের এশিয়ান টিভি অ্যাওয়ার্ডসে সেরা সম্পাদনা
 লস অ্যাঞ্জেলেস ইণ্ডিয়ান ফিল্ম ফেস্টিভ্যাল (আইএফএফএলএ) -এর তথ্যচিত্রের জন্য দর্শক পছন্দ পুরস্কার
 মার্কিন আন্তর্জাতিক চলচ্চিত্র ও ভিডিও উৎসবে সেরা তথ্যচিত্রের জন্য গোল্ডেন ক্যামেরা পুরস্কার
 সম্পাদনা এবং সেরা তথ্যচিত্রের জন্য স্বর্ণ পুরস্কার এবং সাউণ্ড ডিজাইনের জন্য একটি রৌপ্য পুরস্কার, ইণ্ডিয়ান ডকুমেন্টারি প্রডিউসারস অ্যাসোসিয়েশন
 স্টুটগাটে বলিউড অ্যাণ্ড বিয়ণ্ড-এ সেরা তথ্যচিত্র
 ভেসোল এশিয়ান চলচ্চিত্র উৎসবে ইয়ুথ চয়েস অ্যাওয়ার্ড
 রোমানিয়ার সেরা চলচ্চিত্র উৎসবে বিশেষ উল্লেখ

তথ্যসূত্র

বহিঃসংযোগ 

 
 পরিচালক ফৈজা আহমদ খান -এর বক্তব্য

জন্মের বছর অনুপস্থিত (জীবিত ব্যক্তি)
২১শ শতাব্দীর ভারতীয় নারী শিল্পী
মহারাষ্ট্রের নারী শিল্পী
হিন্দি ভাষার চলচ্চিত্র পরিচালক
হিন্দি চলচ্চিত্র প্রযোজক
ভারতীয় নারী প্রামাণ্য চলচ্চিত্র নির্মাতা
ভারতীয় নারী চলচ্চিত্র প্রযোজক
মুম্বইয়ের চলচ্চিত্র প্রযোজক
মুম্বইয়ের চলচ্চিত্র পরিচালক
২১শ শতাব্দীর ভারতীয় ব্যক্তি
ভারতীয় প্রামাণ্য চলচ্চিত্র নির্মাতা
ভারতীয় নারী চলচ্চিত্র পরিচালক
জীবিত ব্যক্তি
টাটিয়ানা মাসলানি

টাটিয়ানা গ্যাব্রিয়েল মাসলানি ( ; জন্ম: ২২ সেপ্টেম্বর, ১৯৮৫) একজন কানাডীয় অভিনেত্রী। তিনি সাই-ফাই থ্রিলার টেলিভিশন সিরিজ অরফান ব্ল্যাক-এ (২০১৩–২০১৭) একাধিক চরিত্রে অভিনয়ের জন্য খ্যাতি অর্জন করেন। এর জন্য তিনি একটি প্রাইমটাইম এমি পুরস্কার (২০১৬) এবং পাঁচটি কানাডিয়ান স্ক্রিন পুরস্কার (২০১৪–২০১৮) অর্জন করেছেন। মাসলানি কানাডীয় সিরিজে অভিনয়ের জন্য প্রধান নাট্য বিভাগে এমি পুরস্কার জয়ী প্রথম কানাডীয়।

মাসলানি হার্টল্যান্ড (২০০৮–২০১০), দ্য নেটিভিটি (২০১০), বিইং এরিকা (২০০৯–২০১১), পেরি মেসন (২০২০), এবং শি-হাল্ক: অ্যাটর্নি অ্যাট ল (২০২২) টেলিভিশন সিরিজে জেনিফার ওয়ালটার্স / শি-হাল্ক চরিত্রে মুখ্য ভূমিকায় অভিনয় করেছেন। তার অন্যান্য উল্লেখযোগ্য চলচ্চিত্রের মধ্যে রয়েছে ডায়েরি অফ দ্য ডেড (২০০৭), ইস্টার্ন প্রমিজেস (২০০৭), দ্য ভাউ (২০১২), পিকচার ডে (২০১২), ক্যাস অ্যান্ড ডিলান (২০১৩), উইম্যান ইন গোল্ড (২০১৫), স্ট্রংগার (২০১৭), এবং ডেস্ট্রয়ার (২০১৮)। রোমান্টিক ড্রামা দ্য আদার হাফ (২০১৬)-এ অভিনয়ের জন্য তিনি কানাডিয়ান স্ক্রিন পুরস্কার-এ সেরা অভিনেত্রীর পুরস্কার অর্জন করেন।

তথ্যসূত্র 

১৯৮৫-এ জন্ম
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
এভার অ্যান্ডারসন

এভার গ্যাবো অ্যান্ডারসন (জন্ম: ৩ নভেম্বর, ২০০৭) একজন মার্কিন-ব্রিটিশ অভিনেত্রী এবং মডেল। তিনি ২০১৬ সালের চলচ্চিত্র রেসিডেন্ড ইভল: দ্য ফাইনাল চ্যাপ্টার-এ শিশু অ্যালিসিয়া মার্কাস / রেড কুইন, ২০২১ সালের চলচ্চিত্র ব্ল্যাক উইডো-এ ছোট নাতাশা রোমানফ এবং ২০২৩ সালের চলচ্চিত্র পিটার প্যান অ্যান্ড ওয়েন্ডি-ত ওয়েন্ডি ডার্লিং চরিত্রে অভিনয়ের জন্য পরিচিত।

তথ্যসূত্র 

২০০৭-এ জন্ম
২১শ শতাব্দীর মার্কিন অভিনেত্রী
আশা শোভনা

আশা শোভনা (জন্ম: ১৬ মার্চ ১৯৯১) একজন ভারতীয় অলরাউন্ডার ক্রিকেটার, যিনি ঘরোয়া ক্রিকেটে পন্ডিচেরি মহিলা ক্রিকেট দলের হয়ে এবং মহিলা প্রিমিয়ার লীগে রয়্যাল চ্যালেঞ্জার্স ব্যাঙ্গালোরের হয়ে খেলেন। তিনি একজন অলরাউন্ডার। আশা একজন ডানহাতি ব্যাটসম্যান এবং একইসাথে তিনি লেগ ব্রেক বোলার ।

প্রারম্ভিক বছর 
শোভনার জন্ম কেরালার তিরুবনন্তপুরমে। তিনি পড়তেন কটন হিল মহিলা উচ্চ  বিদ্যালয়ে। স্কুল জীবনেই ক্রিকেটের প্রতি তিনি আগ্রহ খুঁজে পান। শোভনার ক্রিকেট যাত্রা শুরু হয় যখন তিনি তার প্রথম জেলা ক্রিকেট নির্বাচনী অনুষ্ঠানে অংশ নেন। তিনি ১২ বছর বয়সে জেলা ক্রিকেট দলের জন্য নির্বাচিত হন।  ক্রিকেট খেলার প্রাথমিক বছরগুলিতে তিনি কেরালার প্রাক্তন অধিনায়ক শাবিনা জ্যাকবের উপদেশ ও পরামর্শ গ্রহন করেছিলেন।  প্রাথমিকভাবে তিনি পেস বোলার ছিলেন। একবার তিনি লেগ স্পিন বল করার পর তার কোচ তাকে লেগ স্পিনার হওয়ার পরামর্শ দেন।  যখন তার বয়স ১৫ বছর, তখন কেরালা ক্রিকেট অ্যাসোসিয়েশন তাকে ম্যাক স্পিন ফাউন্ডেশনে প্রশিক্ষণের জন্য পাঠায়।

দেশীয় ক্রিকেট কেরিয়ার 
শোভনা ২০০৬-০৭ সিনিয়র মহিলা ওয়ানডে লীগ -এ কেরালার মহিলা দলের হয়ে খেলেন এবং কর্ণাটকের বিপক্ষে একটি ম্যাচে খেলার মাধ্যমে তার লিস্ট এ ক্রিকেটে অভিষেক হয়।  ২০০৭ সালে হায়দ্রাবাদের বিপক্ষে একটি ম্যাচে খেলার মাধ্যমে প্রথম-শ্রেণীর ক্রিকেটে  এবং ২০০৮-০৯ মহিলা সিনিয়র টি-টোয়েন্টি ট্রফিতে তামিলনাড়ুর বিপক্ষে একটি ম্যাচে খেলার মাধ্যমে তিনি টি-টোয়েন্টি ক্রিকেটে আত্মপ্রকাশ করেন।  শোভনা ২০১১ সালে রেলওয়ে ক্রিকেট দলে যোগ দেন এবং দশ বছর ধরে সেই দলে খেলেন। 

২০২২ সালে, তিনি পুদুচেরিতে পুরুষদের টি-টোয়েন্টি ক্রিকেট প্রতিযোগীতার ধারাভাষ্যকার হিসেবে কাজ করেন। এরপর তাকে ২০২১-২২ মহিলা সিনিয়র টি-টোয়েন্টি ট্রফির জন্য পুদুচেরি দলের অধিনায়ক করা হয়।  ২০২৪ সালের ফেব্রুয়ারি মাসে তিনি ২০২৪ মহিলা প্রিমিয়ার লীগে খেলার জন্য রয়্যাল চ্যালেঞ্জার্স বেঙ্গালুরুর সাথে ১০ লক্ষ টাকা মূল্যে চুক্তিবদ্ধ হন। 

২০২৩-২৪ মহিলা সিনিয়র ওয়ানডে ট্রফিতে তিনি সাত ম্যাচে ১৬ উইকেট নেন এবং ২০০-এর বেশি রান করেন।  সেই টুর্নামেন্টে তিনিই একমাত্র খেলোয়াড় যিনি ২০০-এর বেশি রান সংগ্রহ করেছিলেন এবং ১০-এর বেশি উইকেট নিয়েছিলেন। ২০২৪ মহিলা প্রিমিয়ার লীগের একটি ম্যাচে রয়্যাল চ্যালেঞ্জার্স বেঙ্গালুরু তাদের প্রতিপক্ষ  ইউপি ওয়ারিয়র্সকে ২ রানে পরাজিত করতে সক্ষম হয়েছিল। সেই ম্যাচে তিনি তিনি ২৬ রানে পাঁচ উইকেট নিয়েছিলেন। এর ফলে তিনি মহিলা প্রিমিয়ার লীগে পাঁচ উইকেট গ্রহনকারী প্রথম ভারতীয় মহিলা ক্রিকেটার হয়ে ওঠেন।  ২০২৪ মহিলা প্রিমিয়ার লীগের শেষে তিনি লীগের দ্বিতীয় সর্বোচ্চ উইকেট সংগ্রাহকের শিরোপা পান।  তিনি ২০২৪ মহিলা প্রিমিয়ার লীগের দশটি ম্যাচে মোট ১২ উইকেট শিকার করেছেন।

আন্তর্জাতিক ক্রিকেট কেরিয়ার 
২০২৪ সালের এপ্রিলে শোভনা বাংলাদেশ সফরের জন্য ভারতীয় মহিলা ক্রিকেট দলে প্রথম খেলার সুযোগ পান।  ২০২৪ সালের ৬ মে তারিখে সেই সিরিজের চতুর্থ ম্যাচে তিনি আন্তর্জাতিক মহিলা টি-টোয়েন্টি  ক্রিকেটে অভিষেক করেন।  ২০২৪ সালের মে মাসে দক্ষিণ আফ্রিকার বিপক্ষে ক্রিকেট সিরিজের জন্য তাকে ভারতের ওডিআই দলে অন্তর্ভুক্ত করা হয়েছিল।  তিনি ২০২৪ সালের ১৬ জুন দক্ষিণ আফ্রিকার বিপক্ষে প্রথম আন্তর্জাতিক ওডিআই ম্যাচ খেলেন।  ২০২৪ সালের আইসিসি মহিলা টি-টোয়েন্টি বিশ্বকাপের জন্য তাকে ভারতীয় দলে অন্তর্ভুক্ত করা হয়েছিল।

তথ্যসূত্র 

রেলওয়েজের মহিলা ক্রিকেটার
কেরল থেকে আগত ক্রিকেটার
ভারতের মহিলা টুয়েন্টি২০ আন্তর্জাতিক ক্রিকেটার
ভারতের মহিলা একদিনের আন্তর্জাতিক ক্রিকেটার
ভারতীয় ক্রিকেটার
জীবিত ব্যক্তি
১৯৯১-এ জন্ম
বৈশালী দেশাই

বৈশালী দেশাই একজন ভারতীয় অভিনেত্রী, মডেল এবং সৌন্দর্য প্রতিযোগিতার খেতাবধারী। তিনি প্রবীণ চলচ্চিত্র নির্মাতা মনমোহন দেশাইয়ের নাতনি। তিনি ২০০৫ সালে ফেমিনা মিস ইন্ডিয়া ইন্টারন্যাশনাল খেতাব জিতেছিলেন এবং টোকিওতে অনুষ্ঠিত মিস ইন্টারন্যাশনাল ২০০৫ প্রতিযোগিতায় ভারতের প্রতিনিধিত্ব করেছিলেন। তিনি তার অভিনয় জীবন শুরু করেন "কাল কিসনে দেখা" চলচ্চিত্রের মাধ্যমে।

জীবনের প্রথমার্ধ 
বৈশালী দেশাই একজন গুজরাটি। তিনি চলচ্চিত্র নির্মাতা মনমোহন দেশাইয়ের নাতনি।

বৈশালী বেঙ্গালুরুতে বড় হয়েছেন। বৈশালী তার স্কুলজীবন বেঙ্গালুরুর সোফিয়া হাই স্কুলে সম্পন্ন করেন। তিনি ব্যাঙ্গালোরের মাউন্ট কারমেল কলেজ থেকে স্নাতক ডিগ্রি অর্জন করেন। মিস ইন্ডিয়া প্রতিযোগিতার পর তিনি মডেলিং এবং আরও পড়াশোনার জন্য পরিবারের সাথে মুম্বাইতে চলে আসেন।

বৈশালী বেঙ্গালুরুতে র‍্যাম্প শো করতেন এবং একজন শীর্ষ মডেল ছিলেন। তার প্রথম শো ছিল যখন তার বয়স ছিল চৌদ্দ বছর। অভিনয় জগতে তার বড় যাত্রা এবং প্রবেশ ছিল পন্ডস ড্রিমফ্লাওয়ার ট্যালকের জন্য তার প্রথম বিজ্ঞাপনের মাধ্যমে। পরবর্তীতে তাকে তানিষ্ক, কমপ্যাক, রেমন্ডসের মতো বিজ্ঞাপনে দেখা যায়। বৈশালী () অবশ্য তার প্রথম চলচ্চিত্র কাল কিসনে দেখা-এ নিজের নাম পরিবর্তন করে বাইশালী () দেশাই রাখেননি। বৈশালী সম্প্রতি "সিমিলিটিউড" নামে একটি ছোট মনস্তাত্ত্বিক ভৌতিক ছবিতে অভিনয় করেছেন। ছবিটি আনুষ্ঠানিকভাবে ২৩তম বুসান আন্তর্জাতিক চলচ্চিত্র উৎসবে নির্বাচিত হয়েছে এবং এশিয়ান স্বল্পদৈর্ঘ্য চলচ্চিত্র প্রতিযোগিতা বিভাগে প্রতিযোগিতা করেছে।

মডেলিং এবং বিজ্ঞাপন 
তাকে কমপ্যাকের একটি ল্যাপটপের বিজ্ঞাপনে এবং খুব বিখ্যাত রেমন্ডের বিজ্ঞাপনে দেখা গিয়েছিল। তাকে এখন নাফিসা আলির সাথে তানিষ্কের আরেকটি বিজ্ঞাপনে দেখা যাচ্ছে। তিনি স্বর্ণম তেল এবং পাওয়ার ডিটারজেন্টের মতো পণ্যের বিজ্ঞাপন করেছেন। বৈশালীকে শাহরুখ খানের সাথে সানফিস্টের একটি বিজ্ঞাপনে এবং ডাবর গুলাবারির একটি বিজ্ঞাপনে দেখা গিয়েছিল।

বৈশালী কুমার সানুর 'এইসা না দেখো মুঝে' গানের জন্য তার প্রথম ভিডিও করেছিলেন। তিনি ইউফোরিয়া ব্যান্ডের জন্য তিনটি ভিডিও করেছেন। তিনি তাদের সাথে "সোনিয়া" ছবিতে অভিনয় করেন এবং এরপর প্রদীপ সরকার পরিচালিত "মেহফুজ" ছবিতে অভিনয় করেন।

বৈশালী "এলিট লুক অফ দ্য ইয়ার" প্রতিযোগিতায় অংশগ্রহণ করেছিলেন এবং দ্বিতীয় রানার-আপ হয়েছিলেন। বৈশালী পন্ডস ফেমিনা মিস ইন্ডিয়া প্রতিযোগিতায় অংশগ্রহণ করেছিলেন এবং তৃতীয় রানারআপ হয়ে মিস ইন্ডিয়া ইন্টারন্যাশনাল হয়েছিলেন, যদিও তিনি পাঁচজন ফাইনালিস্টের মধ্যে ছিলেন না। বৈশালী এরপর একই বছর টোকিওতে মিস ইন্টারন্যাশনাল প্রতিযোগিতার জন্য চলে যান কিন্তু কনজাংটিভাইটিসের কারণে তিনি জিততে পারেননি।

বৈশালী শীর্ষ ভারতীয় ডিজাইনারদের জন্য র‍্যাম্প শো করেছেন। তিনি ল্যাকমে ফ্যাশন উইক, ঢাকা ফ্যাশন উইক এবং শ্রীলঙ্কান ফ্যাশন উইকে অংশগ্রহণ করেছেন এবং ল'ওরিয়াল, মোসচিনো ইত্যাদির জন্য শো করেছেন। প্রচুর মুদ্রণ মাধ্যমে এবং সম্পাদকীয় কাজও তিনি করেছেন।

চলচ্চিত্র তালিকা

তথ্যসূত্র

বহিঃসংযোগ 

 

মাউন্ট কারমেল কলেজ, বেঙ্গালুরুর প্রাক্তন শিক্ষার্থী
মুম্বইয়ের অভিনেত্রী
হিন্দি চলচ্চিত্র অভিনেত্রী
গুজরাতি ব্যক্তি
জন্মের বছর অনুপস্থিত (জীবিত ব্যক্তি)
জীবিত ব্যক্তি
২১শ শতাব্দীর ভারতীয় অভিনেত্রী
.অনিয়ন

.onion হল একটি বিশেষ-ব্যবহারের টপ-লেভেল ডোমেইন যা একটি বেনামী অনিয়ন পরিষেবার জন্য ব্যবহৃত হয়, যা পূর্বে "লুকানো পরিষেবা" নামে পরিচিত ছিল, যা টর নেটওয়ার্কের মাধ্যমে পৌঁছানো যেত। এই ধরনের ঠিকানাগুলি প্রকৃত DNS নাম নয়, এবং .onion টিএলডি ইন্টারনেট DNS রুটে থাকে না, তবে উপযুক্ত প্রক্সি সফ্টওয়্যার ইনস্টল করার মাধ্যমে, ওয়েব ব্রাউজারগুলির মতো ইন্টারনেট প্রোগ্রামগুলি টর নেটওয়ার্কের মাধ্যমে অনুরোধ পাঠিয়ে .onion ঠিকানা সহ সাইটগুলিতে অ্যাক্সেস করতে পারে।

"অনিয়ন" নামটি অনিয়ন রাউটিংকে বোঝায়, যা টর দ্বারা ব্যবহৃত কৌশল যা কিছুটা নামহীনতা অর্জনের জন্য ব্যবহৃত হয়েছিল।

এই ধরনের সিস্টেম ব্যবহারের উদ্দেশ্য হল তথ্য প্রদানকারী এবং তথ্য অ্যাক্সেসকারী ব্যক্তি উভয়কেই খুঁজে বের করা আরও কঠিন করে তোলা, তা একে অপরের দ্বারা হোক, মধ্যবর্তী নেটওয়ার্ক হোস্ট দ্বারা হোক বা বহিরাগত দ্বারা হোক।

তথ্যসূত্র 

ইন্টারনেট
টপ-লেভেল ডোমেইন
ঢাকা ওয়ার্কার্স ক্যাম্প

ঢাকা ওয়ার্কার্স ক্যাম্প বাংলাদেশের পুরান ঢাকার ১৫০ চক মোগলটুলীতে অবস্থিত একটি ভবন ছিল। চকবাজারের নিকটে অবস্থিত এই ভবনটি পাকিস্তান আমলে প্রগতিশীল রাজনৈতিক ও আন্দোলনকর্মীদের কর্মক্ষেত্র ছিল। এই ভবনটির মালিক রাজনীতিবিদ শওকত আলী ছিলেন, যিনি বাড়িটিতে এক দশক বসবাসের পর ১৯৫০-এর দশকে এটি কিনে নিয়েছিলেন। ব্রিটিশ ভারতীয় আমলে এই ভবনে বঙ্গীয় মুসলিম লীগের শাখা দপ্তর ছিল। পাকিস্তানের স্বাধীনতার পর এই ভবনটি পাকিস্তান মুসলিম লীগ বিরোধী রাজনীতির কেন্দ্রবিন্দুতে পরিণত হয়। সেই সময় ভবনটি গণতান্ত্রিক কর্মী সম্মেলন, সংবিধানের মূলনীতি কমিটি আন্দোলন, খাদ্য আন্দোলন, মেডিকেল কলেজের আন্দোলন ও বাংলা ভাষা আন্দোলনে ভূমিকা রাখে। তখন বাংলাদেশের প্রথম রাষ্ট্রপতি শেখ মুজিবুর রহমান এই ভবনে উঠেছিলেন। হোসেন শহীদ সোহরাওয়ার্দীর পরামর্শে শওকত আলী ১৯৪৯ সালে এই ভবনে আবদুল হামিদ খান ভাসানীকে নতুন দল গঠনের প্রস্তাব দেন এবং পরবর্তীতে একই ভবনে আয়োজিত একটি বৈঠকে পূর্ব পাকিস্তান আওয়ামী লীগ গঠনের সিদ্ধান্ত নেওয়া হয়। পরবর্তীতে ভবনটি পূর্ব পাকিস্তান আওয়ামী লীগ, পূর্ব পাকিস্তান ছাত্রলীগ ও পূর্ব পাকিস্তান গণতান্ত্রিক যুবলীগের দপ্তরে পরিণত হয়েছিল। ১৯৭১ সালে বাংলাদেশের স্বাধীনতা যুদ্ধ চলাকালে মুক্তিবাহিনী যোগাযোগের স্থান ও গোপন ঘাঁটি হিসেবে ভবনটি ব্যবহার করতো। ১৯৭৫ সালে শওকত আলীর মৃত্যুর পর ১৯৭৮ সালে তার পরিবার বাড়িটি বিক্রি করে দেওয়ায় নতুন মালিক ভবনটি ভেঙ্গে হায়দার মার্কেট নামক একটি বিপণিবিতান গড়ে তুলে।

তথ্যসূত্র

রাজনৈতিক দলের সদরদপ্তর
ঢাকার ভবন ও স্থাপনা
বাংলাদেশের বাড়ি
মুসলিম লীগ
বাংলাদেশ আওয়ামী লীগের ইতিহাস
১৯৭০-এর দশকে ভেঙ্গে ফেলা ভবন ও স্থাপনা
কিশোর প্রেম

কিশোর প্রেম, যা ক্রাশ নামেও পরিচিত, এটি রোমান্টিক প্রেমের অনুভূতি যা প্রায়শই শৈশব এবং কৈশোরের প্রথম দিকে অনুভূত হয়।  এটি সাধারণত কারো প্রথম দর্শনে তার চেহারা এবং আকর্ষণ দ্বারা বিকশিত একটি মোহ । কুকুরছানার প্রতি যে আদর, উপাসনামূলক স্নেহ অনুভব করতে পারে তার সাথে এর সাদৃশ্যের জন্য এটিকে পাপি লাভ নামকরণ করা হয়েছে। এটি একটি অনানুষ্ঠানিক শব্দ। কিশোর প্রেম সাধারণত ২ মাস থেকে ২ বছরের মধ্যে স্থায়ী হয় এবং এটি বয়ঃসন্ধির হরমোন দ্বারা ইন্ধনপ্রাপ্ত বলে মনে করা হয়। তবে কিছু বিজ্ঞানী মনে করেন যে এটি বয়ঃসন্ধির শুরুতে মস্তিষ্কের স্বাভাবিক বিকাশের ফলে শুরু হয়। 

এটি ধরে নেয়া যায় যে, প্রেমের অন্যান্য রূপের তুলনায় সম্পর্কটি অগভীর এবং ক্ষণস্থায়ী ।  তাই অবমাননাকরভাবে উপস্থাপন করা হয়। তবে সিগমুন্ড ফ্রয়েড "প্রথম প্রেম দীর্ঘস্থায়ী হয়" এর বৈধতা স্বীকার করে প্রাথমিক প্রেমের শক্তিকে অবমূল্যায়ন করেননি।

তথ্যসূত্র 

আবেগ
বন্ধুত্ব
ভালোবাসার দর্শন
মানব যৌনতা
প্রেম
ভালোবাসা
আয়নাতে

আইনাতে () হল দুলাল দে পরিচালিত ২০০৮ সালের একটি বাংলা নাট্য চলচ্চিত্র । ছবিটিতে ঋতুপর্ণা সেনগুপ্ত, ফেরদৌস আহমেদ এবং রতি অগ্নিহোত্রীর বাংলা সিনেমায় প্রধান চরিত্র ভূমিকায় অভিনয় করেন৷

পটভূমি 
চলচ্চিত্রটি মালিনী (ঋতুপর্ণা সেনগুপ্ত) কে কেন্দ্র করে তৈরি, যিনি তার কিশোর বয়সে যৌন নির্যাতনের শিকার হওয়ার সময় তার শৈশব এবং পারিবারিক সম্পর্কের কথা তুলে ধরেন। মালিনী এখন একটি ম্যাগাজিনের জন্য একজন দক্ষ আলোকচিত্রী, যিনি মৃত ব্যক্তিদের মর্মস্পর্শী অভিব্যক্তি ধারণ করেন, তাদের ফ্যাকাশে, প্রাণহীন মুখের আবেগ অন্বেষণ করেন। তার পেশাগত যাত্রা উর্মিলা সান্যাল (রতি অগ্নিহোত্রী) এর সাথে ছেদ করে, যিনি একজন বিশিষ্ট সমাজকর্মী যিনি শোষিত ও দুর্দশাগ্রস্ত মহিলাদের সাহায্য করার জন্য নিবেদিতপ্রাণ।

অভিনয়শিল্পী 
 ঋতুপর্ণা সেনগুপ্ত - মালিনী
 ফেরদৌস আহমেদ - রজত
 রতি অগ্নিহোত্রী - উর্মিলা স্যানাল
 সৌমিত্র চট্টোপাধ্যায় - বরেণ স্যানাল
 দীপঙ্কর দে - মামা
 পুষ্পিতা মুখোপাধ্যায় - খুকু

সঙ্গীত 
সুর ও সঙ্গীত পরিচালনা করেন জয়দেব সেন।

তথ্যসূত্র

বহিঃসংযোগ 
 গুমোলোতে Aaynate
 www.telegraphindia.com preview
 

en:Aainaate
দেবলীনা মজুমদার

দেবলীনা মজুমদার (জন্ম:১৯৭২, কলকাতা, ভারত) একজন ভারতীয় চলচ্চিত্র নির্মাতা, ফটোগ্রাফার, লেখক, প্রযোজক এবং চিত্রগ্রাহক। তিনি যাদবপুর বিশ্ববিদ্যালয়ে তুলনামূলক সাহিত্য নিয়ে পড়াশোনা করেছেন। দেবলীনা পূর্ণদৈর্ঘ্য প্রামাণ্যচিত্র, স্বল্পদৈর্ঘ্য চলচ্চিত্র, ভ্রমণচিত্র, মিউজিক ভিডিও, কর্পোরেট চলচ্চিত্র, টেলিফিল্ম এবং পরীক্ষামূলক চলচ্চিত্র নির্মাণে কাজ করেছেন।

২০১০ সালে, কুইয়ার সম্পর্ক নিয়ে তাঁর নির্মিত একটি কাল্পনিক প্রামাণ্যচিত্র তার চেয়ে সে অনেক আরও (ইংরেজি: More Than a Friend) বিষয়ে কার্ল স্কুনোভার এবং রোজালিন্ড গল্ট রচিত কুইয়ার সিনেমা ইন দ্য ওয়ার্ল্ড গ্রন্থের ভারতের চলচ্চিত্র অধ্যায়ে আলোচিত হয়। এই অধ্যায়ে উল্লেখ করা হয় ফায়ার চলচ্চিত্রকেও।

পশ্চিমবঙ্গের নন্দীগ্রামে, একটি গ্রামের দুই প্রেমিকের আত্মহত্যার ঘটনাকে কেন্দ্র করে দেবলীনার প্রামাণ্যচিত্র ...এবং বেওয়ারিশ সামাজিক ট্যাবু এবং সমকামী সম্পর্ক নিয়ে পারিবারিক অসহিষ্ণুতার প্রশ্ন তুলে ধরে। একই ঘটনা অবলম্বনে তাঁর কল্পকাহিনীমূলক চলচ্চিত্র আবার যদি ইচ্ছে করো ২০১৭ সালে মুক্তি পায়।

চলচ্চিত্রগ্রাফি

তথ্যসূত্র 

১৯৭২-এ জন্ম
জীবিত ব্যক্তি
ভারতীয় নারী চলচ্চিত্র নির্মাতা
ভারতীয় নারী চলচ্চিত্র পরিচালক
ভারতীয় নারী চিত্রগ্রাহক
বাংলা চলচ্চিত্র চিত্রগ্রাহক
ভারতীয় নারী চলচ্চিত্র প্রযোজক
কলকাতার চলচ্চিত্র প্রযোজক
কলকাতার চলচ্চিত্র পরিচালক
২১শ শতাব্দীর ভারতীয় ব্যক্তি
পশ্চিমবঙ্গের চিত্রগ্রাহক
পশ্চিমবঙ্গের নারী শিল্পী
পশ্চিমবঙ্গের নারী ব্যবসায়ী
ভারতীয় চলচ্চিত্র প্রযোজক
ভারতীয় চিত্রগ্রাহক
হালিতা শামীম

হালিতা শামীম একজন ভারতীয় চলচ্চিত্র পরিচালক, চিত্রনাট্যকার এবং সম্পাদক। তিনি মূলত তামিল চলচ্চিত্রে কাজ করেন।

জীবনী 
২০০৭ সালের ওরাম পো চলচ্চিত্রে সহকারী হিসেবে কাজ করার পর, তিনি ২০১৪ সালে পুভারাসাম পিপি চলচ্চিত্র দিয়ে পরিচালক হিসেবে আত্মপ্রকাশ করেন। দীর্ঘ পাঁচ বছরের বিরতির পর তিনি ২০১৯ সালে সিল্লু করুপট্টি নামে একটি সমালোচক ও বাণিজ্যিকভাবে সফল অ্যান্থলজি চলচ্চিত্র পরিচালনা করেন। এরপর ২০২১ সালে তাঁর অ্যালাই চলচ্চিত্রটি মুক্তি পায়, যা নেটফ্লিক্স মুক্তি পায়।

তাঁর আসন্ন চলচ্চিত্র মিনমিনি এর প্রথম ভাগ ২০১৫ সালে এবং দ্বিতীয় ভাগ ২০২২ সালে একই শিল্পীদের নিয়ে চিত্রায়ণ করেন। বয়সের ভিন্নতা দেখানোর জন্য তিনি নতুন শিল্পী ব্যবহার না করে সাত বছর অপেক্ষা করেন, যাতে একই শিল্পীদের চরিত্রের পরিণত বয়স ফুটিয়ে তোলা যায়।

চলচ্চিত্র তালিকা

তথ্যসূত্র 

তামিলনাড়ুর চিত্রনাট্যকার
তামিলনাড়ুর নারী শিল্পী
তামিলনাড়ুর চলচ্চিত্র পরিচালক
তামিল চিত্রনাট্যকার
চেন্নাইয়ের চলচ্চিত্র পরিচালক
ভারতীয় নারী চলচ্চিত্র পরিচালক
তামিলনাড়ুর শিল্পী
তামিলনাড়ুর লেখিকা
আনজু দোদিয়া

অঞ্জু দোদিয়া (জন্ম: ৭ এপ্রিল ১৯৬৪) একজন ভারতীয় সমসাময়িক চিত্রশিল্পী। তিনি মুম্বাইতে থাকেন এবং কাজ করেন। তার চিত্রকর্মগুলিতে আত্মজীবনীমূলক এবং মানবিক সম্পর্ক ফুটে ওঠে, যেখানে সাধারণত 'নারী'-কে কেন্দ্রবিন্দুতে রাখা হয়।

প্রায়শই জলরঙ এবং কাঠকয়লার মাধ্যমকে একত্রে ব্যবহার ক'রে তিনি কাজ করেন।

জীবন এবং শিক্ষা 
অঞ্জু দোদিয়ার জন্ম মহারাষ্ট্রের মুম্বাইয়ে। তিনি ১৯৮৬ সালে স্যার জেজে স্কুল অফ আর্ট থেকে চিত্রকলায় বিএফএ ডিগ্রি অর্জন করেন। তিনি অতুল দোদিয়ার স্ত্রী, যিনি একজন বিখ্যাত সমসাময়িক ভারতীয় চিত্রশিল্পীও। তাদের মেয়ে বিরাজও একজন শিল্পী।

কেরিয়ার

শৈলী 
প্রথম দিকে, তার শিল্পকর্ম বেশিরভাগই বিমূর্ত শৈলীতে ছিল। তবে, মানুষের মন এবং মনোবিশ্লেষণের প্রতি অবিরাম আগ্রহের সাথে, নৃতাত্ত্বিক চিত্রকল্পের প্রতি তার ঝোঁক তার রচনাগুলিতে অব্যাহতভাবে ফুটে উঠেছে। দোদিয়ার চিত্রকর্ম রেনেসাঁ যুগের চিত্রশিল্পী জিওত্তো, ইঙ্গমার বার্গম্যানের চলচ্চিত্র, জাপানি উকিও-ই প্রিন্ট এবং সিলভিয়া প্লাথের কবিতা দ্বারা প্রভাবিত। তিনি মধ্যযুগীয় ভক্তিমূলক কবিতা, গুজরাটি লোককাহিনী এবং বিশ্বজুড়ে প্রচলিত পৌরাণিক কাহিনী দ্বারাও অনুপ্রাণিত। এই সমস্ত প্রভাবের সম্মিলিত প্রভাব তার অনন্য চিত্রকলার ধরণে প্রতিফলিত হয়।

বিষয়বস্তু 
সমসাময়িক ঘটনাবলী, সমাজবিজ্ঞান, অর্থনীতি এবং সংস্কৃতির উপর সূক্ষ্ম ভাষ্য তার শিল্পকর্মের প্রধান বিষয়বস্তু। সংবাদপত্রের শিরোনাম, ফ্যাশন মডেলদের ছবি, চলচ্চিত্র তার চিত্রকর্মের রেফারেন্স উপাদান। তার চিত্রকর্মের বিবরণ স্তরপূর্ণ প্রতীকীকরণের সাথে বাস্তবতার বাহ্যিক রূপ প্রদর্শন করে। তিনি বিভিন্নভাবে চিত্রকলার মাধ্যম হিসেবে কাপড় ব্যবহার করেছেন।

কাজ

প্রধান প্রদর্শনী 
দোদিয়ার শিল্পকর্মগুলি ফ্রিজ আন্তর্জাতিক শিল্প মেলা, বাসেল ও হংকং-এ আর্ট বাসেল, ভারত শিল্প মেলা এবং নয়াদিল্লিতে দিল্লি সমসাময়িক শিল্প সপ্তাহে প্রদর্শিত হয়েছে। তিনি ভারত এবং বিদেশে আরও বেশ কয়েকটি একক এবং দলগত প্রদর্শনীর অংশ ছিলেন।

পাবলিক সংগ্রহ 
ভারতে, ডোডিয়ার কাজগুলি এনজিএমএ, নয়াদিল্লি; কেএনএমএ, নয়াদিল্লি; ভাধেরা আর্ট গ্যালারি, নয়াদিল্লি; কেমোল্ড প্রেসকট রোড, মুম্বাই; এনজিএমএ, মুম্বাই এবং জেএনএএফ, মুম্বাইয়ের সংগ্রহের অংশ। অন্যদিকে, বিদেশে তার সৃষ্টিগুলি শিকাগোর আর্ট ইনস্টিটিউট অফ শিকাগোতে এবং হংকংয়ের বার্গার কালেকশনে রয়েছে।

পুরস্কার এবং মনোনয়ন 
দোদিয়া ১৯৯৯ সালে হারমনির জন্য রিলায়েন্স ইন্ডিয়া আর্ট এক্সিবিশন অ্যাওয়ার্ড, ২০০১ সালে ইন্দো-আমেরিকান সোসাইটির জন্য ইয়ং অ্যাচিভার অ্যাওয়ার্ড এবং ২০০৭ সালে জি এক্সিস্টেন্স অ্যাওয়ার্ড পেয়েছেন। তিনি ১৯৯৮ এবং ২০০০ সালে সমসাময়িক শিল্পকলার জন্য সোথবি'স পুরস্কারের জন্য দুবার মনোনীত হয়েছেন।

গ্রন্থপঞ্জি 

 দোদিয়া, অঞ্জু (২০২১)। আয়নায় শ্বাস নেওয়া। 
 দোদিয়া, অঞ্জু (২০১২)। মুছে ফেলার সুযোগ।

তথ্যসূত্র

বহিঃসংযোগ 

 চণ্ডীগড় ললিত কলা আকাদেমির সাথে সাক্ষাৎকার
 আলাপ: সন্দেহের রঙ

CS1 maint: location missing publisher
CS1 maint: others
ভারতীয় নারী চিত্রশিল্পী
২১শ শতাব্দীর ভারতীয় নারী শিল্পী
২০শ শতাব্দীর ভারতীয় নারী শিল্পী
মহারাষ্ট্রের নারী শিল্পী
মুম্বইয়ের শিল্পী
জীবিত ব্যক্তি
১৯৬৪-এ জন্ম